《意难忘 寄荅伯行居士》
清代·呆翁和尚

品行文章。在今时希有，若个低昂。箪瓢同玉润，几砚共川光。

三径曲、一池方。真寝食难忘。纵万里、山云海月，如共徜徉。

算来相得无双。自少年至老，冰檗同尝。逃禅酒力少，入市笑声长。

渔家傲、别宫商。写尽始终肠。不以我、人微道薄，雁足传将。

作者简介：如皋人，住舍桴庵，有匏溪词。